b'\n_START_ARTICLE_\nBistveni udarec mojstra An\'ana\n_START_SECTION_\nPovzetek\n_START_PARAGRAPH_\nPisateljeva \xc5\xbeelja je znebiti se stereotipnih tematik in pisati samo resnico, tak\xc5\xa1no kot je. \xc5\xbdeli pisati surovo in neposredno o trpljenju, ljubezni, strasti, prizadevanjih, vrednotah, porazih in zmagah brez olep\xc5\xa1evanja. \xc4\x8ce je ve\xc4\x8dina pisala o rojstvu, je on pisal o smrti, \xc4\x8de so pisali o soncu, je on pisal o mraku, \xc4\x8de so pisali o slabem, je on pisal o dobrem itd._NEWLINE_Spra\xc5\xa1uje se, \xc4\x8de je njegova literatura res grda samo zato, ker ni tak\xc5\xa1na, kakr\xc5\xa1no jo dru\xc5\xbeba pri\xc4\x8dakuje. V\xc4\x8dasih ga je strah in dvomi vase, saj se pogosto po\xc4\x8duti osamljenega pri uresni\xc4\x8devanju svojih idej. Smisel \xc5\xbeivljenja vidi v pisanju, v svoji domi\xc5\xa1ljiji. Njegova nuja je pisanje, zato se, ko ne ve kaj bi napisal, po\xc4\x8duti utesnjenega. Ko i\xc5\xa1\xc4\x8de pisatelja v sebi, ponavlja\xc2\xa0\xc2\xbbKje si, o kje si An\'an?\xc2\xab. Odgovora nazaj nikoli ne dobi, saj kli\xc4\x8de samega sebe._NEWLINE_Pravi, da je vse zamenljivo, relativno in istovetno, ker je neresni\xc4\x8dno. Literatura, ki je urejena, ima sistematiziran svet (npr. znanstvena fantastika), avtorju ni zanimiva. On v ospredje postavi \xc4\x8dlovekov jaz, njegove \xc4\x8dute, zavest. Njega bolj zanima, kaj se dogaja znotraj \xc4\x8dlovekovega sebe. Verjame, da je \xc4\x8dlovek sam svoj najhuj\xc5\xa1i in edini sovra\xc5\xbenik. Doleti ga obdobje, ko volja usahne. Ne vidi smisla v trudu, misli da je \xc5\xbeivljenje prekratko, da bi ga tratil za pisanje, saj ga na koncu tako ali tako \xc4\x8daka smrt._NEWLINE_Toliko kot je oseb v romanu, toliko je svetov. Zato ne moremo prepoznati, kateri od likov je zares pisatelj. Svetovi so navidezni.\n_START_SECTION_\nKritike\n_START_PARAGRAPH_\n"Zna\xc4\x8dilno in naravno je, da ni v njem nikakr\xc5\xa1nega lahkotnega esteticizma, samov\xc5\xa1e\xc4\x8dne bravure, gibkega aleksandrinizma, kar vse preplavlja dana\xc5\xa1njo mlaj\xc5\xa1o slovensko prozo; Bistveni udarec je temeljno delo, izpraskano iz avtorjeve eksistence, mu\xc4\x8dno mani\xc4\x8dno v iskanju prave ritmi\xc4\x8dno nelepotne podobe, surovo v radikalnosti podviga, zavidanja vredno v neprilagodljivosti vsakr\xc5\xa1nim vladajo\xc4\x8dim okusom in dokumentarno v osvajanju meje, do katere sploh more segati pisanje, ki se mu \xc5\xa1e re\xc4\x8de proza." (Kermauner 1978: 183)_NEWLINE_"Mojster An\'an odpira eno od poti vra\xc4\x8danja k literaturi, s tem pa tudi nas k samim sebi. le tako lahko ugledamo lietarturo in le tako lahko zaslutimo, kam se moramo obrniti, da bomo zaslutili literarnost literarnih besedil." (Poni\xc5\xbe 1981: 208)_NEWLINE_"\xc4\x8cutne vtise in predstave naniza v bujnih, nemotiviranih in nenadzorovanih tokovih, tako da nas z njimi prekrije in nas \xc5\xa1okira s svojo zmedenostjo do \xc5\xbeiv\xc4\x8dnosti ali do brezupnega \xc4\x8dakanja na kak dogodek, potek stvari ali smisel (na primer Franci Zagori\xc4\x8dnik: Bistveni udarec mojstra An\'ana, Emil Filip\xc4\x8di\xc4\x8d: Grein Vaun)." (Sim\xc4\x8di\xc4\x8d 1980: 2)'